**SELETUSKIRI**

Mulgi Vallavolikogu määruse „Karksi-Nuia Spordikooli põhimäärus“ eelnõu juurde.

Kohaliku omavalitsuse korralduse seaduse § 22 lõike 1 punkti 34 alusel kuulub volikogu

ainupädevusse valla ametiasutuse ja valla ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine, sama seaduse § 35 lõike 2 kohaselt valla ametiasutuse hallatava asutuse asutamise ja selle tegevuse lõpetamise otsustab volikogu. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras.

Karksi-Nuia Spordikool on Mulgi vallavalitsuse hallatav munitsipaalhuvikool, mille põhitegevuseks on Mulgi valla huvihariduse omandamise võimaldamine spordi valdkonnas.

Mulgi Vallavolikogu 16. juuni 2022 otsusega nr 67 “Karksi-Nuia Spordikooli struktuuri muutmine “ otsustati koondada Karksi-Nuia Spordikooli direktori ametikoht alates 11. septembrist 2022 ja kinnitada uus struktuur alates 12. septembrist 2022 alljärgnevalt: spordijuht, koormus 1,0.

Eelnevast lähtudest tuleb Karksi-Nuia Spordikooli põhimäärus uuendada.

Hetkel kehtiv Karksi-Nuia Spordikooli põhimäärus on kehtestatud Karksi Vallavolikogu 26.03.2008 määrusega nr 75 ,,Karksi-Nuia Spordikooli põhimäärus".

Koostaja:

Ardo Agasild

abivallavanem